Mohammed Adams Sukparu

Wɔatwerɛ nsɛm wei ɛwɔ Asante kasa mu

Mohammed Adams Sukparu (wɔwoo no 6 Ɔpɛpɔn 1985) yɛ Ghana amanyɔni a ɔyɛ Ɔman Demokrasi Mmarahyɛ Badwani (National Democratic Congress). Ɔyɛ Mmarahyɛbadwani ma Sissala Atɔeɛ Mmrahyɛbadwam mpɛsoa a ɛwɔ Atifi Atɔeɛ Mantam mu.

 Ne mmofraase abrabɔ ne nhomasua 
Wɔwoo Sukparu wɔ Ɔpɛpɔn bosome da a ɛtɔ so nsia (6) 1985, ofiri Bouti a ɛwɔ Sissala Atɔeɛ Mansin mu wɔ Atifi Atɔeɛ Mantam wɔ Ghana. Ɔkɔɔ Suapɔn a ɛhwɛ Adwumayɛfoɔ Adesua so Accra (UPSA). Na ɔyɛ asuafoɔ kannifoɔ na ɔyɛɛ Ankorankoro Suapɔn Asuafoɔ Fekuo a ɛwɔ Ghana (Private Universities Students’ Association of Ghana - PUSAG) titrani (president). Wɔ ne bere a na ɔyɛ PUSAG Titenani no, ɔde ahoɔden ne nsɛm pii baa asuafoɔ anim. Ɔsan nso yɛɛ Ghana ananmusifoɔ wɔ Afrika Nyinaa Asuafoɔ Kuo (All-Africa Students Union - ASSU) mu.

 Amanyɔsɛm 

 Mmarahyɛbadwani 
Sukparu hyɛɛ akansi a ɛfa mmarahyɛbadwani no ho wɔ NDC primaries wɔ Sissala Atɔeɛ Mmrahyɛbadwam mpɛsoa ansa na afe 2020 abatoɔ no reba. Sukparu dii nkonim wɔ mmarahyɛ badwa no mu sɛ ɔbegyina Ɔman Demokrasi Mmarahyɛ Badwa (National Democratic Congress) ananmu ama Mmrahyɛbadwam mpɛsoa no ansa na afe 2020 abatow no aba wɔ bosome Ɔsanaa afe 2019 mu bere a onyaa abatow 345 de dii n’asɔretiafo afoforo baanu Mumuni Hakeem Duwiejuah ne Mary Hagbana Abu a wonyaa amba ɔha aduonu aduasa anum (235) ne amba aduasa anum (35) no so nkonim.

Wɔ bosome Ɔpɛnimma afe 2020 mu no, Sukparu dii nkonim maa Sissala Atɔeɛ Mmrahyɛbadwam mpɛsoa wɔ mmarahyɛ badwa abatoɔ mu akyi a ɔtoo aba 17,731 a egyina hɔ ma 52.54% tiaa nea ɔsɔre tia no paa, Naliwie Baluwie Salifu a ofiri Ɔman Ho Dɔ Kuw Foforo (New Patriotic Party), a na anka ɔyɛ Ɔmantam no sohwɛfo panyin (District Chief Executive) ma Sissala Atɔeɛ Mansin (Sissala West District), a na ɔwɔ 13,994 abatow a egyina hɔ ma 43.87%.

 Ntotoho 

Nkyekyεmu:Ghana mmrahyɛbadwafoɔ 2021-2025